Dame i gospodo, poštovane kolegice i kolege izaslanici, nazočni predstavnici Vijeća ministara BiH, međunarodne zajednice, poštovani predstavnici medija, srdačno vas pozdravljam i otvaram 13. sjednicu Doma naroda Parlamentarne skupštine Bosne i Hercegovine. Sjednici je nazočno 13 izaslanika, od kojih 5 iz bošnjačkog naroda, 4 iz hrvatskog naroda, 4 iz srpskog naroda. Kolega Krstan Simić iz opravdanih razloga ne može nazočiti današnjoj sjednici. A evo, u početku ove sjednice imaćemo dopunu petog predstavnika hrvatskog naroda u Domu naroda, i to je razlog zašto je 13 zastupnika, odnosno izaslanika na današnjoj sjednici. Prije prelaska na razmatranje dnevnog reda ove sjednice želim vas izvjestiti da je gospodin Josip Merdžo, dana 21.02. ove godine, podnio ostavku na dužnost izaslanika u Domu naroda Parlamentarne skupštine BiH, jer je imenovan na novu dužnost savjetnika prvog zamjenika predsjedatelja Zastupničkog doma Parlamentarne skupštine BiH. Središnje izborno povjerenstvo BiH nam je, 28.02. ove godine, dostavilo Odluku o prestanku mandata izaslanika Josipa Merdže i dodijelili mandat gospodinu Martinu Ragužu, slijedećem kvalificiranom kandidatu sa liste Hrvatske demokratske zajednice 1990. Pozivam gospodina Martina Raguža da pred Domom naroda da prisegu, nakon čega preuzima sva prava i obveze izaslanika u Domu naroda Parlamentarne skupštine BiH.
Prisežem
da ću savjesno obnašati povjerene mi dužnosti,
da ću savjesno obnašati povjerene mi dužnosti, 2
poštivati Ustav BiH,
poštivati Ustav BiH,
u cijelosti provoditi Opći okvirni sporazum za mir u BiH,
u cijelosti provoditi Opći okvirni sporazum za mir u BiH,
štititi i zauzimati se za ljudska prava i temeljne slobode, te štititi interese i ravnopravnost svih naroda i građana.
štititi i zauzimati se za ljudska prava i temeljne slobode, te štititi interese i ravnopravnost svih naroda i građana. [[APLAUZ]]
A sada prelazimo na dnevni red današnje sjednice. Za 13. sjednicu predlažem sljedeći dnevni red, ipak ćemo sačekati jedan sekund da gospodin Raguž primi čestitke i poljubce. Znači, D n e v n i r e d 1. Usvajanje zapisnika 11. i 12. sjednice Doma naroda Parlamentarne skupštine BiH; 2. Odgovor na izaslanička pitanja i izaslanička pitanja; 3. Zahtjev izaslanika Dragutina Rodića i Halida Genjca za razmatranje Prijedloga zakona o dopuni Zakona o sukobu interesa u institucijama vlasti BiH, po žurnom postupku sukladno članku 122. Poslovnika, zakon broj: 01,02-02-1-5/12, od 19.01. ove godine; 4. Prijedlog zakona o izmjenama i dopunama Zakona o osobnoj iskaznici državljana BiH (drugo čitanje) – predlagatelj: Vijeće minsitara, zakon broj: 01,02-02-7-1/11, od 03.02.2011. godine; 5. Prijedlog zakona o dopuni Zakona o prekršajima (drugo čitanje) – predlagatelj: Vijeće ministara BiH, zakon broj: 01,02-02-1-26/11, od 20.12.2011. godine; 6. Prijedlog zakona o izmjenama Zakona o unutarnjoj reviziji institucija BiH (prvo čitanje) – predlagatelj: Vijeće ministara BiH, zakon broj: 01,02-02-1-2/12, od 11.01. ove godine; 7. Prijedlog zakona o izmjenama i dopunama Zakona o financiranju institucija BiH (prvo čitanje) – predlagatelj: Vijeće ministara BiH, zakon broj: 01,02-02-1-3/12 od 11.01.ove godine; 3 8. Prijedlog zakona o dopunama Zakona o plaćama i naknadama u institucijama BiH (prvo čitanje), predlagatelj: Zajedničko povjerenstvo za administrativne poslove, zakon broj: 01,02-02-1-27/11, od 29.12.2011. godine; 9. Izvješće Povjerenstva Kolegija Doma naroda o nastojanju za postizanje suglasnosti o prijedlogu zaključaka izaslanika Staše Košarca povodom razmatranja Informacije o stanju i problemima u funkcioniranju Vanjskotrgovinske komore BiH, materijal Vijeća ministara BiH, broj: 01,02-28-911/11, od 07.09.2011. godine; 10. Prijedlog Odluke o izmjeni Odluke o imenovanju Povjerenstva za izbor i praćenje rada Agencije za prevenciju korupcije i koordinaciju borbe protiv korupcije; 11. Izvješće o radu na izmjenama i dopunama Izbornog zakona BiH, sa ciljem provođenja Odluke Ustavnog suda BiH, broj: U 9/09-Grad Mostar, materijal Interresorne radne skupine za pripremu izmjena i dopuna Izbornog zakona BiH, Zakona o financiranju političkih stranaka i Zakona o sukobu interesa u institucijama vlasti BiH, broj: 01,02-50- 14-1089/11, od 19.01. ove godine; 12. Izvješće o financijskoj reviziji Sekcije BiH na svjetskoj izložbi EXPO 2010 u Šangaju za 2010. godinu, dostavljeno od Ureda za reviziju institucija BiH – veza: akt broj: 01,02-16- 1-1308/11, od 23.12.2011. godine; 13. Odluka o sudjelovanju policijskih službenika iz BiH u transformiranoj misiji UNMIS (Sudan), UNMISS (Južni Sudan) i UNISFA (Abyei), materijal Predsjedništva BiH, broj: 01,02-04-1-54/12, od 09.01.2012. godine; 14. Sporazum o uzajamnoj zaštiti tajnih podataka između Vijeća ministara BiH i Vlade Crne Gore, veza: akt broj: 01,02-05-2-141/12, od 30.01. ove godine; 15. Prijedlog odluke o izmjeni Odluke o imenovanju članova stalnih povjerenstava Doma naroda Parlamentarne skupštine BiH; 16. Prijedlog odluke o izmjeni Odluke o izboru članova Zajedničkog povjerenstva obaju domova Parlamentarne skupštine BiH; 17. Prijedlog odluke o izmjeni Odluke o imenovanju članova međuparlamentarnih skupina prijateljstva Parlamentarne skupštine Bosne i Hercegovine za bilatelarnu suradnju sa parlamentarnim tijelima drugih zemalja. Ovo je usuglašeni dnevni red Kolegija Doma naroda. Ja otvram raspravu. Je li se netko javlja za riječ? Ima li izmjena i dopuna dnevnog reda? Ako nema, dnevni red je usvojen i o njemu se ne glasuje, sukladno članku 60. Poslovnika o Domu naroda. Prelazimo odmah na prvu točku dnevnog reda, Ad. 1. Usvajanje zapisnika 11. i 12. sjednice Doma naroda Parlamentarne skupštine BiH Otvaram raspravu. Rasprava se odnosi za oba zapisnika, i za 11. i 12. sjednicu. Prijavljenih kolega koliko ja vidim nema. 4 Glasujemo o Zapisniku 11. sjednice. Pokrenite molim vas glasovanje. Rezultati glasovanja: Nazočno 14 izaslanika – za 14, protiv niko, suzdržanih niko. Iz Federacije BiH 10 – svi za, iz RS-a 4 – svi za. Opća većina i entitetska većina zadovoljena. Zapisnik 11. sjednice Doma naroda Parlamentarne skupštine BiH je usvojen. Pokrećemo proceduru glasovanja za Zapisnik sa 12. sjednice. Nazočnih 14 – za 14, protiv niko, uzdržanih niko. Iz Federacije 10 – svi za, iz RS-a 4 – svi za. Imamo opću i entitetsku većinu. Konstatiram da smo usvojili i Zapisnik 12. sjednice Doma naroda Parlamentarne skupštine BiH. Hvala vam lijepo. Prelazimo na točku dva današnjeg dnevnog reda, Ad. 2. Odgovori na izaslanička pitanja i izaslanička pitanja
Zahvaljujem gospodine predsjedavajući. Kolegice i kolege. Ja bih zamolio zaista, da bi imali uopšte mogućnost da radimo normalno u ovom Domu i da bi poslanička pitanja, odnosno delegatska pitanja imala svoju svrhu, da Vijeće ministara obavlja svoj posao na drugi način, efikasnije i na način da ako postavimo pitanja da ga dobijemo. Ja ustvari želim urgirati zato što nisam dobio odgovore na četiri pitanja postavljena Ministarstvu finansija i trezora, na 7. sjednici Doma i na jedno pitanje postavljeno Ministarstvu vanjske trgovine i ekonomskih odnosa, postavljeno na 8. sjednici Doma. Ukoliko budemo ovako, pod navodnicima, ažurni onda je besmisleno da mi radimo ovaj posao. Pa bih zamolio da se blagovremeno i u razumnom roku, u skladu s Poslovnikom, odgovore na delegatska pitanja dostavljaju blagovremeno. Hvala lijepo.
Hvala gospodinu, odnosno kolega Bećiroviću. Naredni se za raspravu javio kolega Rodić. 5
Gospodine predsjedavajući, poštovane kolege delegati, dame i gospodo. Ja sam se isto javio iz sličnog razloga, a ne zato što mogu da komentarišem odgovor koji sam dobio, nego mogu da komentarišem da na postavljena pitanja u prošloj godini nisam dobio ni jedan odgovor. Hoću, obzirom da je izabran novi Savjet ministara, i nadam se da će uslijediti i nova praksa, da se ponašamo u skladu sa Poslovnikom – član, ako se ne varam 140. stav 3., da to dobijamo u roku od 30 dana, jer ako ovako nastavimo neće imati smisao i ono sve što smo postavili u određenom trenutku gubi na značaju. Hvala.
Hvala kolega Rodiću. Kolega Ivanić.
Za razliku od mojih dvojice kolega, ja sam dobio odgovor i samim sadržajem odgovora ja sam, da kažem zadovoljan, iako on ne može, zato što je u pitanju hrvatska strana, dati odgovor na pitanje kada će se početi praviti most Banja Luka – Okučani na Savi. Evidentno je da to, iz svega se vidi, nije u hrvatskom budžetu ni za ovu godinu. Bojim se, dakle da to sasvim sigurno neće brzo biti, a koliko ja znam i informaciju koju imam govore da prije 2014. teško da će. Oni pokušavaju nešto da urade, da ubace u budžet 2013. godine. Tako da mi zaista ostajemo zemlja apsurda, da pravimo mostove na Svilaju, hvala Bogu da jeste, gdje nema puta, a ne pravimo mostove tamo gdje imamo autoput. To nažalost nije do, jer predpostavljam da nije do ministra nego do opštih prilika. Meni je, sa samim odgovorom sam zadovoljan. Dakle, što se bh strane tiče možda bi mogao i maltene za šest mjeseci da se počne raditi, novac je obezbijeđen, ali se nije radilo sa komšijom. I kada sam se već, predsjedavajući, javio – ja sam u radnim materijalima dobio realizaciju zaključka Doma naroda od Tužilaštva. Ja moram reći da sam iznenađen ignorancijom prema Domu naroda. Predpostavljam da ste i vi ostali dobili. Na naš zahtjev da se napravi analiza rada stranih tužilaca, bez ikakvog vrijednosnog suda, mi dobijamo informaciju u kome Tužilaštvo odprilike kaže – nemojte nas pitati, mi to ne smijemo reći. Ne osuđujemo mi, ne ocjenjujemo mi strane tužioce, to radi visoki predstavnik. A Kolegij ako nije u stanju da onda ja pokušam uputiti pitanje visokom predstavniku – da nam on kaže kakvi su efekti rada stranih tužilaca, ako već ni Visoki sudski savjet ni Tužilaštvo nije u stanju da to uradi. Izgleda da se svi ovoga boje. Ja vas molim kao Kolegij da nešto uradite, da se ova realizacija zaključka desi.
Hvala kolega Ivaniću. Znači li ovo da ostale kolege, koji se nisu prijavili za raspravu, su zadovoljni? Oprostite, imamo i kolegicu Kapetanović. Izvolite.
Zahvaljujem gospodine predsjedavajući. 6 I ovom prilikom izražavam veliko nezadovoljstvo zašto Ministarstvo vanjskih poslova na moje ponovljeno zastupničko pitanje, na koje nisam bila zadovoljna sa odgovorom vezano za rad ekonomske diplomatije u periodu 2006-2010. godina, nije ponovilo odgovor, odnosno nije napravilo detaljnu razradu svih aktivnosti koje je Ministarstvo vanjskih poslova učinilo na polju ekonomske diplomatije. Dakle, i ovom prilikom negodujem i koristim ovu priliku da ponovim svoje pitanje. Odgovorom, koji sam dobila iz Ministarstva pravde, sam djelimično zadovoljna iz prostog razloga jer su opisali samo aktuelnu situaciju u BiH vezanu za smještaj maloljetnika i prestupnika, dakle i njihove aktivnosti na polju poboljšanja Krivičnog zakona Federacije BiH, ali konkretan odgovor o tome šta su ustvari uradili i šta, zašto se veliki broj osoba kojima je izrečena sudska presuda slobodno kreće ulicama BiH, mi nisu dali. Ja ovom prilikom ipak želim da ponovim to pitanje. I još koristim priliku da kažem da niti na jedno moje zastupničko pitanje koje sam tokom svih ovih sjednica postavila, naročito Uredu za veterinarstvo BiH, nisam dobila odgovore, pa se pitam da li ja to postavljam teška pitanja ili oni kojima ja postavljam pitanja ne znaju odgovore na njih. Hvala.
Hvala vama kolegice Kapetanović. Više prijavljenih nema. Moje pitanje bi bilo, znači ponovno – da li ostale kolege, koji se nisu prijavili, su zadovoljne odogovorima koji su dobili? A vezano i za komentar, evo i kolege Ivanića i kolegice Kapetanović, pa i kolege Bećirovića, ja predlažem da mi danas vrlo jasno, obzirom da je Vijeće ministara tek krenulo sa radom, sva pitanja na koja nismo dobili odgovor, koji se vežu za Vijeće ministra i institucije koje imenuje Vijeće ministara, zatražimo u najkraćem mogućem vremenu da dobijemo odgovor i da na idućoj sjednici Doma naroda pod ovom točkom dnevnog reda pozovemo sve predstavnike institucija od kojih su zatraženi odgovori, bez obzira što ih daju u pisanoj formi, da budu nazočni, pa da ta pitanja raspravimo. Što se tiče Tužiteljstva, kolega Ivaniću, Kolegij je raspravljao maloprije, jer smo jednako zatečeni dopisom koji smo dobili. I naš je stav da već za narednu sjednicu Doma pripremimo posebnu točku, gdje ćemo pozvati predstavnike Tužiteljstva da budu nazočni, da nas izvjeste i da otvorimo raspravu o tom pitanju. Da li smo zadovoljni sa ovakvim stavom vezano dosadašnja postavljena pitanja? Dobro, hvala vam lijepo. Ima li novih izaslaničkih pitanja? Ja u evidenciji nemam, kolega Bradarić. Izvolite.
Gospodo predsjedavajući, poštovane kolege delegati, dame i gospodo, dobar dan svima. Ja imam dva pitanja i jednu inicijativu. Prva inicijativa, cilj moje ustvari inicijative jeste jačanje svijesti i povećanja odgovornosti pri korištenju javnih sredstava. Naime, institucije BiH su u 2010. godini, a nije bolja situacija ni u 2011. godini, na ime tekućih izdataka, naknada troškova zaposlenih, putnih troškova, izdataka za usluge prijevoza, goriva i tekućeg održavanja vozila, i td., potrošile oko 180 miliona maraka. 7 Potrošnja ovih sredstava nije u dobroj mjeri vezana za obavljanje poslova i zadataka iz djelokruga institucija u svim ovim domenima koje sam maloprije nabrojao i predlažem da Vijeće ministara odmah definiše pravila za namjensko korištenje javnih sredstava na svim nivoima odgovornosti institucija BiH i da definišu ograničenja ove potrošnje i naravno, sankcije. Ja u ovom odgovoru koji sam dobio čak i stoji da je Vijeće ministara usvojilo neke mjere javne potrošnje i fiskalne discipline, ali čini mi se da to baš i nije istina. Pitanje, prvo pitanje – u novembru 2011. godine Ured za reviziju institucija BiH je uputio Konkurencijskom vijeću BiH i Agenciji za javne nabavke obavijest o indikacijama tokom revizije poslovanja Ministarstva prometa i komunikacija za 2010. godinu, kada su uočili propuste i nedostatke koji dovode u pitanje skladnost procesa nabavke majkrosoft licenci sa zakonskim propisima koji regulišu ovu oblast. I tražim da nadležni izvrše detaljnu procjenu predočenog, u cilju utvrđivanja zakonitosti i opravdanosti predmeta nabave u Ministarstvu prometa i komunikacija. I drugo pitanje upućeno je Ministarstvu finansija i trezora, Upravnom odboru i Upravi za indirektno oporezivanje. U Zakonu o Budžetu institucija BiH za 2007. godinu u članu 12. bilo je propisano da investiranje, citiram – investiranje graničnih prelaza za 2007. godinu može se izvršiti iz prihoda na osnovu korištenja carinskih terminala ostvarenih iznad utvrđenih obima prihoda. Prioriteti ulaganja su granični prelazi Bosanska Gradiška, Gorica i Užljebić. Odluku o načinu i visini ulaganja donosi Upravni odbor Uprave za indirektno oporezivanje. Pitam Upravni odbor Uprave – Kakvu odluku o načinu i visini ulaganja je donio Upravni odbor? I Upravu za indirektno oporezivanje i Minsitarstvo finansija pitam – Da li su sredstva iskoristila za granične prelaze navedene u Zakonu, a čini mi se da nisu, za Gradišku je bilo planirano 4,5 miliona, a tamo je stanje isto, i kome su, pošto nisu, kome su ta sredstva isplaćena? I tražim u pisanom obliku.
Dobro. Hvala kolega Bradarić. Obzirom da su pitanja upućena vrlo jasno i traži se u pisanoj formi idemo dalje. Naredno pitanje kolega Rodić.
Gospodine predsjedavajući, kolege delegati, dame i gospodo. Moje pitanje biće upućeno Vijeću ministara. Evidentno je da je ekonomsko stagniranje duži niz godina u BiH i pokazatelji u oblasti spoljnotrgovinskog deficita, velika stopa nezaposlenosti, loš opšti standard stanovništva, ukazuju da je neophodno preduzeti hitne mjere da bi se to zaustavilo. Nadam se da u nekom narednom periodu ćemo ispuniti i one osnovne pretpostavke političke stabilnosti i naravno pravne stabilnosti koja je neophodna da bi smo mogli u nekom narednom periodu da donosimo mjere koje će biti od značaja za građane BiH. Moje pitanje glasi – Da li novi Savjet ministara priprema novu strategiju uključivanja BiH u evropski ekonomski prostor na osnovu komparativnih prednosti koje ima BiH i samim tim da se omogući povećanje proizvodnje, veća finansijska disciplina, očuvanje postojećih radnih mjesta, da ne dolazi do dalje stagnacije i naravno ono što smo sve ovdje pred ovim Domom u nekom 8 prethodnom periodu imali kroz izvještaje o deficitu u spoljnotrgovinskom poslovanju i naravno samim tim i stabilnost cijena na ovim prostorima? Tražim ovaj odgovor u pismenoj formi. Hvala.
Naredni za pitanje se javio kolega Vrdoljak. Izvolite.
Gospodine predsjedavajući, kolegice i kolege. Pitanje za Vijeće ministara. Sasvim je izvjesno da će BiH u drugoj polovini 2013. uz sve ostale krize upasti u veoma ozbiljnu dužničku krizu – Namjerava li i kada Vijeće ministara zajedno sa entitetskim vladama sačiniti cjelovit program mjera za ublažavanje sigurnih posljedica koje kriza sobom nosi? I molio bih pismeni odgovor. Hvala.
Hvala kolega Vrdoljak. Više pitanja nema. Time smo iscrpili ovu točku dnevnog reda. Idemo na točku tri, Ad. 3. Zahtjev izaslanika Dragutina Rodića i Halida Genjca za razmatranje Prijedloga zakona o dopuni Zakona o sukobu interesa u institucijama vlasti BiH, po žurnom postupku sukladno članku 122. Poslovnika, zakon broj: 01,02-02-1-5/12 od 19.01.2012. Dobili ste zahtjev izaslanika Dragutina Rodića i Halida Genjca za razmatranje Prijedloga zakona o dopuni Zakona o sukobu interesa u institucijama BiH po žurnom postupku, sukladno članku 122. Poslovnika Doma naroda. Otvaramo raspravu. Da li se neko javlja za riječ? Koliko vidim nema prijavljenih za raspravu. Zaključujemo raspravu. Glasujemo o tome da se Prijedlog zakona razmatra po žurnom postupku sukladno članku 122. Poslovnika Doma naroda. Pokrenimo postupak glasovanja. Rezultati glasovanja: Od nazočnih 14 izaslanika – za 14, protiv 0, uzdržanih 0. Iz Federacije 10 – svi za, iz RS-a 4 – svi za. Postoji opća i entitetska većina. Konstatiram Zahtjev za razmatranje Prijedloga zakona o dopuni Zakona o sukobu interesa u institucijama vlasti BiH po žurnom postupku je usvojen. Otvaram raspravu o Prijedlogu zakona. Tko se javlja za riječ? Koliko ja vidim zainteresiranih nema. Zatvaramo raspravu. 9 Pokrenimo postupak glasovanja o Prijedlogu zakona o dopuni Zakona. Rezultati glasovanja: Nazočno 14 – za 14, protiv i uzdržanih 0. Iz Federacije 10 – svi za, iz RS-a 4 – svi za. Postoji opća i entitetska većina. Konstatiram Zakon o dopuni Zakona o sukobu interesa u institucijama vlasti BiH je usvojen po žurnom postupku. Hvala vam lijepo. Prelazimo na točku četiri, Ad. 4. Prijedlog zakona o izmjeni i dopuni Zakona o osobnoj iskaznici državljana BiH (drugo čitanje) – predlagatelj: Vijeće ministara BiH, zakon broj: 01,02-02-7-1/11 od 03.02.2011.
/nije uključen mikrofon/
Do Vas je, hvala Vam lijepa. Ako zatreba kroz raspravu onda ćete se javiti. Otvaram raspravu. Javlja li se neko za riječ po ovom pitanju? Ne vidim prijavljenih za raspravu. Zatvaram, ipak kolega Bradarić. Izvolite kolega Bradariću.
... [[nije uključen mikrofon]] Zakon i ja ću glasati za njega. Osim toga što dobija, lična karta dobija elektronski memorijski čip, mi znamo šta to znači, to je drugi pasoš, to je savremeni dokument i tamo piše da neće građani plaćati taksu, nadam se samo da u cijeni lične karte neće biti i taksa i možda još nešto malo pride. Ovdje će maltretiranje građana, mi to zovemo maltretiranje kad idemo vaditi te dokumente, biće umanjena tako da će moći ovu ličnu kartu dobiti putem pošte. Vade se lične karte sukcesivno, to znači kad istekne lična karta možete je onda vaditi, ali ko želi može i ranije. I evo, čuli smo više puta i ministra da će se uštedjeti nekoliko miliona maraka iz navedenih razloga. Znači, ovo je nešto što piše ovdje. Međutim, ja bih htio nešto reći drugo, molio bih ustvari kreatore Zakona i predlagače Zakona da ubuduće poštuju ona tri, četiri postulata koji postoje, a to je da se dokumenti rade po standardima 10 Evrope, da ne derogiraju Ustav, to ovaj dokument ne derogira, da osigurava ravnopravnost svih naroda i svih građana, čini mi se da to u ovom slučaju čini, i da uvažava jednu realnost koja je u BiH. Znači, oni koji to prave neka iskoriste pamet, neka iskoriste um, neka iskoriste inteligenciju koja postoji tu, ali samo malo manje mašte. Ovdje je i do sad, i na ovom Zakonu i na drugim zakonima, bilo jako puno mašte i onda to nama stvara probleme, tako da ovaj Zakon nikome nije naštetio, niti će naštetiti, na kraju krajeva nikoga nije očarao pa da bi ga razočarao, jer to je vrlo jednostavan dokument, standardni dokument. I još jednom kažem, ponavljam eto, samo malo više ovih aktivnosti koje sam naveo, a malo mašte i kažem ja ću prihvatiti ovaj Zakon o ličnoj karti.
Hvala kolega Bradariću. Drugih prijavljenih za raspravu nema. Sad još jedino mogu pozvati kolegu ministra, ima li potrebe da komentirate? Izvolite.
Poštovani predsjedavajući, uvaženi delegati. Prije sega želim zaista da se zahvalim na jednoj, rekao bih, iako dugo vođenoj raspravi o ovom Zakonu, da smo došli do Zakona koji je izuzetno bitan za građane BiH. Ovo nije formalna stvar i suštinske su krupne izmjene za dobrobit građana BiH. Naravno, Zakon, meni je žao što, biće mi drago što će danas sigurno Zakon, ili vjerujem, biti usvojen i na ovom Domu, ali moram da izrazim svoje žaljenje što je ovoliko dugo, dugo trajala procedura. Zakon je, podsjećanja radi, upućen u avgustu 2010. godine, što znači, evo punu godinu i šest mjeseci ovaj Zakon se nalazi u parlamentarnoj proceduri. Cjelokupna procedura, shodno Zakonu o javnim nabavkama, ali i teškoćama i složenosti izrade novih ličnih karata, je gotovo od 18 do 20 mjeseci potrebno da bi se završilo na jedan kvalitetan način. Mi smo ovim dovedeni u jednu vrlo, vrlo tešku poziciju, i to treba da znamo svi i ovdje ali i građani u BiH, što znači – ako danas i usvojimo ovaj Zakon on će biti vjerovatno objavljen do 15., orjentaciono, ovog mjeseca. A to znači do Nove godine nam je ostalo nepunih negdje 10 mjeseci. Zakon o javnim nabavkama, ukoliko bi se poštovao postupak sa tenderima koji jesu takvi kakvi su, mora da traje najmanje godinu do godinu i po sa cjelokupnim dizajnom same lične karte. Mi ćemo ići prema Savjetu ministara sa preporukom, s obzirom da se radi o dokumentima koji su od posebnog bezbjednosnog interesa, da Savjet ministara prihvati skraćenu proceduru, s jedne strane zbog rokova, a s druge pak strane što vi znate da smo uložili ogromna finansijska sredstva kod izrade postojećih ličnih karata i bilo bi jako neozbiljno, neracionalno da sada mijenjamo cjelokupnu tehnologiju zbog novih ličnih karata. To znači u idealnim uslovima ćemo učiniti sve da, ako dobijemo skraćeni postupak, da do konca ove godine krenemo u izradu i izdavanje 01. januara 2013. nove lične karte. Iz prostog razloga ovo ističem što u 2013. godini negdje oko 480 hiljada građana u BiH već ističu im postojeće lične karte. Ako se tome doda jedan broj građana koji stiču pravo na nove lične karte, to je negdje oko 550 do 600 hiljada. Prema sadašnjim cijenama i ukoliko bi smo nabavljali postojeće lične karte to bi koštalo više od 2 miliona maraka. To podrazumijeva s druge strane da bi smo i kad bi ušli u 2014. godinu da počnemo izdavati tek nove lične karte, onda bi smo se suočili sa milion i 800 ljudi kojima postojeće lične karte ističu. Dakle, ovo je izuzetno bitno i posebno meni je drago da uđemo sa ličnom kartom koja ima biometrijske elemente, to je najključnija stvar kod ove lične karte, zbog toga pogotovo što Hrvatska već iduće godine ulazi u EU i ja sam duboko uvjeren, jer već vodimo pregovore sa Hrvatskom da 11 naše lične karte nove sa biometriskim podacima budu, da kažem, u upotrebi i da se može prelaziti granica sa Hrvatskom, a to je izuzetno značajno za građane BiH. Dakle, uz zahvalnost svima vama na razumijevanju i naravno cjelokupnoj javnosti koja je s dužnom pažnjom bila zainteresovana za ovakav dokument i bez obzira na sva naše različita gledanja, mišljenja, primjedbe koje smo imali, ja mislim da smo u osnovi dobili dobar dokument koji je u saglasnosti sa evropskim direktivama. Hvala lijepo.
Hvala Vama gospodine ministre. Obzirom da smo raspravu zaključili, e sad imamo raspravu. Kolega Genjac.
Zahvaljujem predsjedavajući. Ma znate, ja uvažavam da je rasprava defakto zaključena, međutim nakon izlaganja ministra mislim da bi bilo korisno i za nas ovdje, ali i za javnost da malo pojasnimo dvije, tri stvari. Ja sam juče na Ustavnopravnoj komisiji iznio neko mišljenje da bi bilo dobro da vidimo dizajn te lične karte kako ona izgleda. Bilo je uvjeravanja da je to vrlo teško, da je nemoguće ili teško moguće, jer unosi se dosta novih elemenata u ličnu kartu. Međutim, iz ovog izlaganja ministra, meni je barem interesantno i čini mi se da treba dodatno pojasniti, ova teza, odnosno tvrdnja – da je dosta toga što je u postojećoj ličnoj karti riješeno i zašto je dato dosta sredstava može se zadržati. Dakle, rješenja, vjerovatno se misli na tehnologiju, ne znam ni ja, dakle ono što je uloženo u postojeće rješenje lične karte nastojaće se zadržati ili se može zadržati. Molio bih ministra da nam pojasni otprilike tu proceduru tendera, šta će tender zahtjevati, šta će se to zadržati od onoga što je uloženo u ličnu kartu postojeću i što je već plaćeno i da li to što će se zadržati neka rješenja iz postojećeg rješenja u tom tehnološkom postupku, da li to znači i skraćivanje možda tenderskog postupka i da li to osigurava ipak da do kraja godine dobijemo rješenje?
Hvala kolega Genjac. Kolegica Kapetanović. Izvolite.
Hvala gospodine predsjedavajući. Nisam namjeravala diskutavati, al' ponukana diskusijom gospodina Novića želim da ga pitam. U članu 6. izmjena se kaže da će se od državljanina koji podnosi zahtjev za izdavanje lične karte prikupljati sljedeći podaci, taksativno se nabrajaju. Pod 7. kaže se da će se tražiti jedinstveni matični broj. Ja sad hoću da na Vašu tvrdnju, dakle da je riječ o vrlo praktičnom dokumentu, za koji mi nismo baš sasvim sigurni ni vizuelno kako će izgledati i mislim da je to stvorilo izvjesne dileme kod kolega u Predstavničkom domu, jako puno novih podataka će se, dakle nalaziti, kao što je rekao i gospodin Genjac, u dizajnu nove lične karte, ne mislim da je bilo vrlo komplikovano da, da se nama model u kome će biti, evo kaže se da naslov na ličnoj karti piše se na bosanskom, hrvatskom, srpskom, francuskom i engleskom jeziku. To onako djeluje prilično konfuzno, kompleksno, pa i tjesno i ne mislim da je bio naročit problem da ste Vi nama danas pokazali vizuelno model kako bi trebalo da izgleda ta lična karta, jer mislim da Vi kao predlagač treba da imate viziju konačnog 12 dokumenta i da sami ne kažete da je to komplikovano, odnosno da pojednostavite, otklonite izvjesne dileme koje evo mi koji sjedimo ovdje imamo. Ali ono što mene buni je činjenica da Vaše ministarstvo nije svjesno činjenice, kad već spominjete Hrvatsku ne bih Vas ja to pitala da niste spomenuli Hrvatsku, i Vi kao ministar resornog ministarstva treba da znate da je Hrvatska kao država koja će sljedeće godine postati članicom EU, još davne 2008. godine usvojila Zakon o osobnom identifikacijskom broju, kod njih više ne postoji jedinstveni matični broj, i to je uradila prema standardima i strogim zahtjevima EU koji će stajati i pred državom BiH. To je vrlo skup proces koji će, izvjesno je, BiH otežati, dakle i komunikaciju s drugim zemljama. I ono što mene brine, a što sam iskazala i prilokom rasprave o Zakonu o jedinstvenom matičnom broju, je nespremnost našeg ministarstva da se uhvati u koštac sa novim izazovima koje moramo prihvatiti i zahtjevima EU. Pa dolazimo do apsurda da smo raspravljali o Zakonu o izmjenama Zakona o jedinstvenom matičnom broju, dakle koji se uopće ne koristi u zemljama EU, jer je nemoguće prometovati sa podacima u kome ima više od 11 brojeva, a jedinstveni matični broj to ima. I sad se ponavlja, dakle ta naša nespremnost pa mi i dalje ćemo baratati sa jedinstvenim matičnim brojeme što znači da će državu BiH jako skupo koštati kada za nekoliko godina bude morala unositi osobni identifikacijski broj, dakle sve ovo što Vi danas ovdje predlažete u članu 6. će se morati mjenjati. Danas ste spomenuli koliko je skup taj proces, koliko jako puno novaca košta. Ono što mene jako brine je činjenica da će se metoda morati ponoviti, da će to ponovo imati veze sa građanima BiH, konačno sa državom BiH, jer Zakon o osobnom identifikacijskom broju koga su kolega iz Hrvatskog sabora vrlo spremno, dobro, kvalitetno uradili i Hrvatska vlada, je vrlo skup zakon, samo državi Hrvatskoj, Republici Hrvatskoj je trebalo pet godina da ga u cijelosti implementira, pa se ja pitam gdje će BiH, sa nespremnom administracijom, naći put da pokuca na vrata EU kada smo tako nespremni da brzo skočimo i da uradimo zakone za koje nam se predložena rješenja faktički mogu ponuditi od kolega iz Republike Hrvatske. Vi dakle, pod 7. ćete tražiti jedinstveni matični broj, to je ono s čim raspolažete sad, ja to potpuno razumijem, ali ono što me brine, da kada se konačno ministarstvo, Vaše ministarstvo odluči da pristupi izradi zakona o osobnom indentifikacijskom broju, a to ste već davno trebali uraditi, jako mi je žao da izvjestilac iz Vašeg ministarstva na moj upit – dokle je Vaše ministarstvo došlo u izradi Zakona o osobnom identifikacijskom broju, čovjek je sa željenjem, gospodin je sa žaljenjem s govornice rekao da o tome ne zna ama baš ništa. Jako me to žalosti i brine me, dakle novac koji će biti ponovo izdvojen na izmjene ovog, istih ličnih karata kada bude zaživio Zakon o osobnom identifikacijskom broju. Hvala.
Ima li još neka rasprava? Ukoliko nema, evo ja ću zamoliti još jednom gospodina ministra da da kraći osvrt na postavljena dva pitanja.
Vjerovatno bih i ja bio sretan da su uređeni odnosi unutar BiH onako kako bismo to mi svi ili mnogi željeli, posebno kad je riječ o administraciji. Drugo, treba imati u vidu i nadležnosti koje ima koji nivo vlasti u BiH. A ako vam kažem samo da Zakon o matičnim knjigama u Federaciji još nije usvojen, a traje gotovo tri ili četiri godine i da danas građanin treba da ide iz jednog mjesta u drugo 13 da dobije matični, odnosno izvod iz matične knjige rođenih ili državljanstvo i td., onda je to još tužnije i još teža situacija nego što se nama ponekada čini. Naravno na nama je i ja akceptiram sve ovo što ste Vi rekli, ni najmanje ne osporavajući jasno da su ovo potrebe za građane BiH i da ono što je nadležnost ovog Ministarstva, da ćemo zajedno i sa entietskim, kantonalnim i drugim nadležnim da činimo sve što budemo mogli da donosimo ili predlažemo zakone koji su mogući danas u BiH. No, drugo pitanje kada ste rekli da bi trebalo da vidimo dizajn lične karte, postavlja se, Vi znate da Agencija za identifikaciona dokumenta ne pravi dizajn. Mi ne radimo lične karte, to radi proizvođač. Dakle, strani proizvođač sva lična dokumenta. Mi samo personalizujemo lična dokumenta. Na bazi ovog Zakona neko će nama nuditi dizajn kompletan sa svim elementima koji su predviđeni u ovom zakonu, kao što je to bilo i u Zakonu o putnm ispravama gdje je takođe postojeća putna isprava ponuđena ovakva kakva ona jeste danas. Tako da i pored najbolje želje, naravno mogli smo mi to da damo kad je krenuo Zakon u proceduru pa da kažemo ko će nam izraditi to, ali vi znate da to podliježe tenderima i podliježe elemntima koje mi do danas, evo ne znamo da li će ovaj Zakon biti usvojen ovakav ili će reći treba promijeniti još nešto. Nećemo krvnu grupu, oko koje se takođe vodila rasprava, nećemo elektronski potpis, i td., i td., a sve su to elementi koje neko mora da ima da bi ponudio kako ona izgleda. Svaka improvizacija mene lično ne bi zadovoljila da je to rađeno unutar našeg Ministarstva, jer to bi bilo neozbiljno, mi nismo za to, ne samo nadležni već ni osposobljeni. Kada je riječ o tehnologiji, pa naravno da nam je izuzetno stalo da cjelokupna tehnologija koju imamo na raspolaganju od 2002. Godine, koja je u BiH, da ne kažem uvezena, ali koja se radi na bazi koje se rade i danas u značajnoj mjeri putne isprave. Mi moramo da sačuvamo cjelokupnu tu tehnologiju u mjeri u kojoj ona nije zastarila ili u suprotnosti sa ovim što danas želimo. Dakle, i zato ćemo i tražiti od proizvođača, odnosno dobavljača da nam ponudi da supsumira ovu i doda novi dio tehnologije koji treba. To je jedna procedura, mislim da mi to svi, rekao bih poprilično razumijemo. Ako vam, evo da vam samo kažem kako bi to izgledalo da do Nove godine, odnosno 01. januara građani BiH dobiju nove lične karte. Ako danas bude usvojen Zakon i bude objavljen i Savjet ministara dozvoli skraćenu proceduru, zbog uslova koje sam iznio, to bi značilo da u martu mjesecu se potpiše ugovor sa isporučiocem obrazaca ličnih karti. Potom od 15., recimo marta ili do 15. avugusta radi se na razvoju dizajna dokumenata. 105 radnih dana svi dobavljači, to je minimum kad traže da se uradi dizajn nove lične karte. Potom, vrši se nadogradnja u istom roku i testiranje postojeće opreme za personalizaciju, nabavka i testiranje nove opreme koja će personalizovati svoj poli karbonata, kako se to stručno kaže. Tu je istovremeno rad na regulativi i podzakonskim aktima koji traže da se donese u skladu sa ovim postojećim zakonom. Zatim od, istovremeno do konca avgusta bi trajao razvoj i testiranje softferskih rješenja, a potom od avgusta do decembra mjeseca bilo bi testiranje nulte serije dokumenata, rok isporuke, isporuka dokumenata, razvoj, testiranje i puštanje sistema u funkciju. Da bismo, dakle istovremeno od avgusta do oktobra izvršili doedukaciju izvršilaca i potom 01.01.2013. godine bi bila personalizacija i isporuka na lokacije nadležnih organa novih obrazaca ličnih karata. Ovo je pod, kažem, najidealnijim uslovima da ovo završimo. Procedura je zaista dugotrajna i vjerujte da, nije ovo sigurno hir mog Ministarstva, pogotovo ne nas koji radimo tamo, ja bih volio da je ovaj Zakon usvojen negdje krajem 2010. ili početkom 2011. godine i da tada imamo na raspolaganju, rekao bih, više od godinu i nešto dana. Nije lako pod ovakvim rokovima trpiti i 14 iščekivati da li će građani BiH 01.01. imati lične karte ili ćemo se dovesti u poziciju da kažemo – čekajte, nemamo trenutno, pa lažemo malo građane pa kažemo rokovi za dobivanje nove lične karte su umjesto 15 dana mjesec dana i td., i td. Evo, hvala lijepo još jednom.
Hvala Vama gospodine ministre. Ponovo se za drugu raspravu javila kolegica Kapetanović. Izvolite.
Hvala Vam gospodine ministre što ste mi tako detaljno obrazložili današnji Prijedlog zakona. Dobro je što sam ja Vas ovo pitala i što sam otvorila ovu raspravu jer sam čula nešto što odavno priželjkujem da čujem, a to je da i Vas, između ostalog kao i mene i moje kolege, brine činjenica i problem podijeljenih nadležnosti u državi BiH između državnog nivoa i entitetskih nivoa i kantonalnih nivoa. Nema, ama baš nikakve veze ovo što ste Vi sad, moje pitanje i Vaš odgovor nisu povezani jedno s drugim, jer Zakon o matičnim knjigama uopće nije vezan za pitanje i za ono što sam ja Vas pitala niti je adekvatan odgovor, jer Zakon o jedinstvenom matičnom broju se neće donositi na entitetskim nivoima nego na nivou države, za što je odgovorno Vaše Ministarstvo. Dakle, ja Vam ponavljam i kažem da ono zbog čega sam se ja javila danas za diskusiju, i zbog čega mislim da nismo spremno uradili i nismo uradili kako treba ovaj Prijedlog zakona, je činjenica da će država za nekoliko godina, kada konačno Vaše Ministarstvo i Vijeće ministara iskaže spremnost da slijedi evropske trendove i izradi Zakon o osnovnom identifikacijskom broju, koji mora izraditi, i Vi i ja znamo da to mora, da će građani ove države potrošiti još nekoliko miliona maraka zato što ćemo ponovo morati mijenjati Zakon o osobnoj iskaznici, dakle o ličnoj karti, iz prostog razloga jer Zakon o jedinstvenom matičnom broju će se izmijeniti, pa ovaj podatak, koji se unosi o jedinstvenom matičnom broju, neće biti adekvatan nego će se morati unositi osobni identifikacijski broj. Dakle, ono što me brine je činjenica da će država potrošiti opet nekoliko miliona maraka samo zato što mi u našoj administraciji, a ščim entitetske vlade nemaju ama baš nikakve veze nego državni nivo, nismo spremni da slijedimo trendove evropske. Hvala.
Hvala lijepo kolegice Kapetanović. Tu nam ministar neće puno moći pomoći. Ispravka krivog navoda, kolega Košarac. Replika, oprostite.
Hvala predsjedavajući. Uvaženi članovi Savjeta ministara, drage kolege i kolegice. Ja nisam sklon da danas otvaramo temu u vezi sa tehničkim pitanjima realizacije ovoga zakona. Mislim da ovdje treba da se manifestuje politička volja da li želimo da donesemo Zakon o ličnoj karti na temelju višemjesečne rasprave, prije svega u Ministarstvu civilnih poslova i kasnije u 15 Parlamentarnoj skupštini BiH. Da li mi hoćemo ličnu kartu onako kako je to precizirano amandmanima, prije svega u izvještaju Ustavnopravne komisije Doma naroda, odnosno onako kako je usvojen u Predstavničkom domu. Danas imam osjećaj, i dozvolite mi da podijelim taj osjećaj sa vama, da mi pokušavamo da manifestujemo sva moguća znanja i neznanja pred prisutnim ministrima, a da to nije uvijek pravilo kada su drugi ministri prisutni u ovoj sali. Uvažavajući sve aspekte, sva znanja i sve, rekao bih, dimenzije određenih pitanja ... ovdje treba isključivo se fokusirati na to da li postoji politička volja da građani BiH dobiju ličnu kartu onakvu kako je to i u susjednim zemljama i onako kako je to dobro za sve građane BiH. Hoćemo li to danas uraditi ili nećemo. Klub srpskih delegata u Domu naroda BiH će glasati za ovakav Zakon i za ove amandmane Ustavnopravne komisije. I dajte da budemo racionalni, a da sva tehnička ili neka druga pitanja povjerimo Ministarstvu koji je sigurno ovaj proces vodilo na najadekvatniji način, dobronamjerni za radi interesa građana BiH i uopšte BiH. Hvala.
Hvala Vama gospodine Košarac. Za raspravu se javila kolegica Krišto.
Hvala lijepo. Poštovani predsjedavajući, dopredsjedavajući i kolegice i kolege izaslanici, uvaženi članovi Vijeća ministara i svi nazočni na ovoj sjednici, sve vas lijepo pozdravljam. Evo, naravno kad je otvorena rasprava, posebno na ovakav način gdje smo, da kažem tri puta stavili u funkciju ministra da nam pojašnjava nekakve odredbe, posebno možda neke stvari koje smo razmatrali i na našim nadležnim povjerenstvima, pa ću ja samo još kratko pod ovom točkom reći da sam u ime Ustavnog povjerenstva ovlaštena i od predsjedavajućeg i od svih članova nadležnog povjerenstva da u ime predsjedavajućeg, pošto je izočan zbog opravdanih razloga, kažem evo i mišljenje i stav. Pa u ovom smislu ću ja reći da, što se tiče Zakona o osobnoj iskaznici, ono što je rečeno da je već dugo u proceduri i da se uistinu provela jedna temeljita rasprava o ovakvom jednom zakonu i da je plod takve jedne temeljite rasprave i amandmani koji su usvojeni u jednom Domu i da uistinu ona procedura, da kažem kašnjenja, ovo što je spočitavano od strane ministra, uistinu nije da kažem do Doma naroda. Ali meni je drago da danas imamo ovakav jedan zakon čiji su razlozi i obrazloženja pojedinih rješenja uistinu temeljito napravljeno. Ja sam juče konstatirala na našem Ustavnopravnom povjerenstvu da su amandmani čak preširoko napravljeni. Međutim, uvažavajući činjenicu da uistinu imamo Zakon koji odražava, ja bih kazala, duh BiH i da je usklađen sa evropskim direktivama i naputcima, ja ovaj put želim reći da ćemo ispred Kluba hrvatskog naroda podržati ovakav zakon i htjela bih da što prije, sukladno i prijedlozima i obrazloženjima, idemo u proceduru implementacije ovog Zakona. Hvala lijepo.
Hvala Vama kolegice Krišto. Prijavljenih više nema, i ovim zaključujemo raspravu po ovoj točci dnevnog reda. 16 Otvaramo proceduru ili pokrećemo proceduru glasovanja o Prijedlogu zakona. Rezultati glasovanja: Nazočno 14 – za 14, niko protiv, niko uzdržan. Federacija BiH – svi za, RS – svi za. Opća i entitetska većina postoje. Zakon o izmjeni i dopuni Zakona o osobnoj iskaznici državljana BiH je usvojen. Hvala lijepo. Hvala i Vama gospodine ministre. Prelazimo na narednu točku dnevnog reda, točku pet, Ad.5. Prijedlog zakona o dopuni Zakona o prekršajima (drugo čitanje) – predlagatelj: Vijeće ministara BiH, zakon broj 01,02-02-1-26/11 od 20.12.2011. godine Ovo je drugo čitanje. U drugom čitanju vodi se rasprava o amandmanima i glasuje se o Prijedlogu zakona. Dobili ste Izviješće Ustavnopravnog povjerenstva Doma naroda Parlamentarne skupštine BiH. Povjerenstvo je prihvatilo Prijedlog zakona u predloženom tekstu. Zastupnički dom je na 20. Sjednici, održanoj 02.02. ove godine, usvojio Zakon o dopuni Zakona o prekršajima. Sada dajem riječ predlagatelju Zakona. Izvolite.
Hvala predsjedavajući. Ja sam Milana Popadić, pomoćnik ministra u Ministarstvu pravde BiH. Prvo bih napomenula da je 2004. godine Parlamentarna skupština BiH donijela Zakon o uplatama na jedinstveni račun i raspodjeli prihoda. To je poseban račun koji u skladu sa ovim Zakonom se uplaćuju svi prihodi, kako indirektni porezi tako i ostali prihodi. I u članu 1. ovog Zakona je upravo data i definicija indirektnih poreza i ostalih prihoda. Međutim, 2007. godine, kada je donesen Zakon o prekršajima BiH, nije se uzela u obzir ova činjenica i jedinstven račun o raspodjeli prihoda Uprave za indirektno oporezivanje. I upravo zbog toga Uprava za indirektno oporezivanje je imala sve ove godine velike probleme. I inicijativa za ovu dopunu je potekla iz Uprave za indirektno oporezivanje. Upravo u tom Zakonu u članu 3. kaže se da svi prihodi za koje je odgovorna Uprava uplaćuju se na jedinstveni račun. Po važećem Zakonu o prekršajima imamo uplate na račun budžeta BiH kada su prekršaji učinjeni iz nadležnosti BiH, imamo uplate u entitetske, kantonalne ili niže nivoe u zavisnosti od prekršaja tog nivoa. I kako nismo imali riješeno u skladu sa ovim Zakonom o uplatama na jedinstveni račun, bio je problem kod uplate ostalih prihoda Uprave i upravo je predloženo ovo rješenje. Ja ću napomenuti da je bio jedan amandman na ovu dopunu Zakona. Tim amandmanom je samo decidnije preciziran postojeći član 44. koji ima samo jedan stav i na Ustavnopravnoj komisiji juče je predlagač tog amandmana je amandman povukao, tako da je Ustavnopravna komisija dala pozitivno mišljenje na dopunu Zakona.
Hvala Vam lijepo. Otvaram raspravu. Javljali se netko za riječ? Ukoliko nema zainteresnih, koliko vidim nema, ja zatvaram raspravu. 17 Pokrećemo proceduru glasovanja. 14 nazočnih, greška je obzirom da je gospodin Raguž izašao ali vodimo, evo tako – za 13, protiv nema niko, to je taj jedan uzdržani. Iz Federacije – 9 za, iz RS-a – 4 za. Postoji opća i entitetska većina. Zakon o dopuni Zakona o prekršajima je usvojen. Hvala vam lijepo. Idemo na točku šest današnjeg dnevnog reda, Ad. 6. Prijedlog zakona o izmjenama Zakona o unutarnjoj reviziji institucija BiH (prvo čitanje) – predlagatelj: Vijeće ministara BiH, zakon broj: 01,02-02-1-2/12 od 11.01.2012 godine Ovo je prvo čitanje Prijedloga zakona. Članak 100. Poslovnika prvo se vodi rasprava o nužnosti donošenja i načelima na kojima je Prijedlog zakona utemeljen. Dobili ste Mišljenje Povjerenstva za financije i proračun Doma naroda. Povjerenstvo je prihvatilo načela Prijedloga zakona. Zastupnički dom je na 23. Sjednici, održanoj 16.02. ove godine, usvojio Zakon o izmjenama Zakona o unutarnjoj reviziji institucija BiH. Riječ dajem predlagatelju zakona ako ima potrebe. ____________(?) [[nije uključen mikrofon]]
/nije uključen mikrofon/
Oprostite, zbog tehničkih pogreški u aktiviranju procesa glasovanja kod prvog, odnosno drugog kruga uključen je postupak za prvi krug. Ovo je drugi krug glasovanja pa ću vas zamoliti da ponovimo postupak. Znači, ponovo pokrećem proceduru glasovanja. Molim vas glasujte. Hvala lijepo. Nazočnih 13 – za 6, protiv 5, uzdržanih 2. Iz Federacije BiH – za 2, protiv 5, uzdržano 2, iz RS-a – 4 za. Postoji opća i entitetska većina. Konstatiram zaključci izaslanika Staše Košarca povodom razmatranja Informacije o stanju i problemima u funkcioniranju Vanjskotrgovinske komore BiH zaključci su usvojeni. Prelazimo na 10. točku dnevnog reda, Ad. 10. Prijedlog odluke o izmjeni Odluke o imenovanju Povjerenstva za izbor i praćenje rada Agencije za prevenciju korupcije i koordinaciju borbe protiv korupcije Sukladno članku 17. Zakona o Agenciji za prevenciju korupcije i koordinaciju borbe protiv korupcije Povjerenstvo za izbor i praćenje rada Agencije ima 9 članova – 3 predstavnika iz Zastupničkog doma Parlamentarne skupštine BiH, 3 predstavnika iz Doma naroda Parlamentarne skupštine BiH, 2 predstavnika iz akademske zajednice i 1 predstavnika iz nevladinog sektora. Budući da gospodin Ilija Filipović i gospođa Dušanka Majkić više nisu članovi Doma naroda sastavljen je Prijedlog odluke o izmjeni Odluke o imenovanju Povjerenstva za izbor i praćenje rada Agencije za prevenciju korupcije i koordinaciju borbe protiv korupcije o kojoj se danas trebamo izjasniti. Otvaram raspravu po ovom pitanu. Da li se neko javlja za riječ? Ukoliko nema zaključujem raspravu. Glasujemo o Prijedlogu odluke. Hvala vam lijepo. Nazočno 13 – za 13, protiv niko, uzdržan niko. Iz Federacije BiH – 9 za, iz RS-a – 4 za. Postoji opća i entitetska većina. Konstatiram da smo usvojili Prijedlog odluke o izmjeni Odluke o imenovanju Povjerenstva za izbor i praćenje rada Agencije za prevenciju korupcije i koordinaciju borbe protiv korupcije i da smo za nove članove Povjerenstva imenovali kolegicu Borjanu Krišto i kolegu Stašu Košarca. Prelazimo na narednu točku dnevnog reda, točku 11., 21 Ad. 11. Izvješće o radu na izmjenama i dopunama Izbornog zakona Bosne i Hercegovine s ciljem provođenja Odluke Ustavnog suda BiH br. U 9/09-Grad Mostar (materijal Interresorne radne skupine za pripremu izmjena i dopuna Izbornog zakona BiH, Zakona o financiranju političkih stranaka i Zakona o sukobu interesa u institucijama vlasti BiH, broj: 01,02-50-14-1089/11 od 19.01.2012. godine)
/nije uključen mikrofon/
Hvala lijepo. Otvaram raspravu. Da li se netko javlja za riječ? Koliko vidim niko se ne javlja, nema zainteresiranih. Zaključujem raspravu po ovoj točci dnevnog reda. Glasujemo, odnosno pokrećemo proceduru glasovanja. Hvala lijepo. Nazočno 14 – za 14, protiv niko, uzdržanih niko. Iz Federacije BiH 10 – svi za, iz RS-a 4 – svi za. Postoji opća i entitetska većina. Konstatiram Izvješće o radu na izmjenama i dopunama Izbornog zakona BiH s ciljem provođenja Odluke Ustavnog suda BiH br. U 9/09-Grad Mostar je usvojeno. Prelazimo na narednu točku dnevnog reda, točka 12., 22 Ad. 12. Izvješće o financijskoj reviziji Sekcije BiH na svjetskoj izložbi EXPO-2010 u Šangaju za 2010. godinu, dostavljeno od Ureda za reviziju institucija BiH – veza: akt broj 01,02-16-1-1308/11 od 23.12.2011. godine Dobili ste Izvješće Povjerenstva za financije i proračun Doma naroda Parlamentarne skupštine BiH. Povjerenstvo je prihvatilo Izvješće te predlaže Domu njegovo usvajanje. Povjerenstvo je jednoglasno usvojilo i sljedeće zaključke, te predlaže Domu i njihovo usvajanje. Prvo – Dom naroda nalaže Vijeću ministara BiH da razmotri konačno Izvješće o radu i predstavljanju BiH na svjetskoj izložbi EXPO-2010 za razdoblje od 2008. do 2010. godine i o poduzetim aktivnostima izvjesti Dom naroda u roku od 90 dana od dana zaprimanja ovog zaključka. I drugi zaključak – Dom naroda nalaže Vijeću ministara BiH da se prilikom organiziranja sličnih manifestacija pridržava općih preporuka Ureda za reviziju institucija BiH sadržanih u ovom Izvješću. Riječ dajem podnositelju izvješća, ako ima potrebe. ____________(?) [[nije uključen mikrofon]]
... samo jedan izvještaj koji stvarno treba pročitati i vidjeti da je ovo, 3,5 miliona maraka potrošeno, dokumentacija na kineskom, pojma se nema zašto su pare otišle. Upravni odbor vodi čovjek koji je generalni sekretar i istovremeno sam sebi i kontrola i rukovodilac. Ovo da je u filmovima neko bi rekao pretjerao je scenarista, a kamoli u jednoj ozbiljnoj instituciji koja se ovdje desila, i kao što vidim izgleda da to nikoga ne zanima šta se u stvari tu događa. Da je neko drugi od političkih ličnosti ozbiljnijih bio na ovom mjestu već bi ga davno vodalo po nekim ustanovama koje sam ja obilazio, a ovdje, i ja nikome to ne priželjkujem, ali je strašno da se ovakve stvari događaju a da niko živ ništa ne reaguje i da nema nikakve pa ni političke odgovornosti. Ljudi 3,5 miliona je potrošeno, pročitajte vi to. ... revizija pojma nema za šta, ima dokumentaciju koja je na kineskom, u koju niko živ neće da uđe, nema nazdora, nema ničega. Dramatično negativna stvar u kojoj stvarno, ako i to tek tako sve skupa prođe onda su u pravu, ja sugerišem ovom rukovodiocu da bude ponovo izabran i da ga vodimo opet negdje dole u Afriku gdje će govoriti nekim od lokalnih jezika i neka opet donese dokumentaciju na takav način i nikom ništa. Ako ovo sve ovako prođe čovjek je u pravu skidam mu kapu, čestitam i kažem – cijenjeni gospodine, ako je muško, vi ste Bog. Najpametniji u 23 cijeloj ovoj zgradi, u instituciji i sve nas koji ovdje sjedimo vučete za nos. I imate i pravo i trebate tako uraditi.
Hvala kolegi Ivaniću. Javila se i kolegica Kapetanović. Izvolite kolegice Kapetanović.
Predsjedavajući, ja sam već prije nekoliko dana dala izjavu za medije i komentarisala jer mislimo da ljudi ne znaju, da mediji ne znaju. Znaju, i građanstvo BiH zna da se radi o nekoliko vjerovatno uludo potrošenih miliona maraka. I ja ne mogu naprosto da shvatim da u izvještaju koji je napisan, dobro, onako kako su mogli, kako je glavni revizor mogao uopće da napiše taj izvještaj, u tvrdnji da se na osnovu izvršenih knjiženja u Glavnoj knjizi trezora ne može utvrditi šta je obuhvaćeno u okviru iskazanih iznosa, odnosno na šta se troše knjiženi troškovi. Ja dakle mislim da je nevjerovatno užasno, zaprepaštujuće, da detalji budu napisani na kineskom jeziku, da to nikog ne tangira u ddržavi BiH. Ja mislim da treba naći prevodioca s kineskog jezika da nam tačno prevede, da tačno znamo, pa i te troškove kad je dato toliko miliona maraka možemo dati novce i za to da se prevede da znamo zašto su potrošeni ti novci, pa možda moja tvrdnja i tvrdnja gospodina Ivanića da je to uludo potrošeni novac možda neće ni biti tačna, možda će oni pravdati sve te svoje troškove, ali ja mislim da u ovako teškoj finansijskoj situaciji kakva jeste u BiH u najmanju ruku dokaže li se, nakon prevoda sa kineskog jezika na naš jezik, mislim da je ovo ravno krivičnom djelu i da bi neko trebao da krivično odgovora za ovako nešto. To nije umjetnik, to je nešto što graniči sa krivičnim djelom. Ja sam šokirana, ja naprosto ne mogu shvatiti da se u mojoj državi takve stvari dešavaju.
Hvala kolegice Kapetanović. Za riječ se prijavio i kolega Rodić. Izvolite gospodine Rodiću.
Uvaženi predsjedavajući, kolege delegati, dame i gospodo. Evo, želim samo kratko da se osvrnem na ovaj izvještaj, ne samo zbog podataka koje mi imamo u izvještaju i zbog visine sredstava koja su potrošena, nego da vidimo zbog budućih nekih aktivnosti koje ćemo voditi da li to sve što mi radimo ima i određenog efekta. Ako smo osnovali, a evo ja ću vam reći kad smo imali ovaj izvještaj i na Komisiji za finansije i budžet i upravo ovo što je rekao gospodin Ivanić zbog sadržaja izvještaja i mi koji smo, evo da kažem ovdje po prvi put susrećemo se sa ovakvim nekim institucijama, onda dođemo do sljedećih podataka. Svjetska izložba EXPO je manifestacija koja se održava sa ciljem približavanja i boljeg razumijevanja među narodima svijeta. Izložbe se održavaju svakih pet godina u različitim zemljama a BiH je do sada imala tri nastupa – '98. u Lisabonu, 2000. u Hanoveru, 2005. godine u Aići(?) a na izložbi u Šangaju 2010. godine štand BiH bio je otvoren od maja do kraja oktobra. Kada pogledate ovo šta je cilj – približavanje, razmjene, šta su krajnji efekti, koliko je potrošeno sredstava, mi bi sada morali biti vjerovatno sa kinezima najbolji prijatelji i da dobijemo poticaj da razriješimo mnoge svoje probleme. 24 Smatram da ovo sve što je ovdje u ovom Izvještaju navedeno i ovo što je revizija uradila i što na kraju krajeva nije mogla ni da se odredi oko svega ovoga, dovodi u sumnju kako su ove pare trošene i očigledno je da je ovakav projekat prevazišao sva moguća očekivanja i da po meni nije ispunio onaj osnovni zadatak. Ono što je vrlo bitno da mi trebamo, evo i kroz ovakve izvještaje i ovo što je uradila Komisija za finansije i budžet da u narednom periodu vodimo računa i dajemo upravo onakve zadatke i preporuke koje su u našoj nadležnosti a da spriječimo ovakve pojave, a s druge strane da dovedemo u red neko predstavljanje BiH koje ima za cilj ono što nam je osnovni problem da riješimo nagomilane ekonomske probleme u ovoj državi. Hvala vam.
Hvala vama kolega Rodiću. Obzirom da nema više prijavljenih, a mi smo ovo temeljito raspravili svojevremeno na našem Povjerenstvu i zato smo i predložili ovakve zaključke vezano za ovo Izvješće, ja onda zaključujem raspravu. Prvo glasujemo o samom Izvješću, pa ćemo onda o zaključcima. I evo, pokrećemo proceduru glasovanja za Izvješće. Nazočno 14, imamo li grešku ovde kolega Bradariću? Sve je uredu. Nazočno 14 – za 13, protiv 0, uzdržanih 1. Iz Federacije – 9 za, 1 uzdržan, iz RS-a 4 – 4 za. Opća većina postoji, entitetska većina postoji. Konstatiram Izvješće o financijskoj reviziji Sekcije BiH na svjetskoj izložbi EXPO 2010 u Šangaju za 2010. godinu je usvojeno. Sada pokrećemo proceduru glasovanja o zaključcima Povjerenstva. Nazočno 14 – za 14, proti 0, uzdržanih 0. Federacija BiH 10 – svi za, RS-a 4 – svi za. Postoji i opća i entitetska većina. Konstatiram zaključci Povjerenstva za financije i proračun Doma naroda Parlamentarne skupštine BiH su usvojeni. Hvala vam ljepo. Prelazimo na 13. točku dnevnog reda, Ad. 13. Odluka o sudjelovanju policijskih službenika iz Bosne i Hercegovine u transformiranoj misiji UNMIS (Sudan), UNMISS (Južni Sudan) i UNISFA (Abyei), materijal Predsjedništva BiH broj: 01,02-04-1-54/12, od 09.01.2012. godine Dobili ste Mišljenje Zajedničkog povjerenstva za obranu i sigurnost BiH. Zajedničko povjerenstvo je prihvatilo Odluku te ju je uputilo domovima Parlamentarne skupštine na potvrdu. Zastupnički je dom na 23. sjednici, održanoj 16.02. ove godine, potvrdio Odluku. Zajedničko povjerenstvo imenovalo je kolegicu Borjanu Krišto izvjestiteljicom na sjednici Doma naroda. Riječ dajem predlagatelju. Ima li potrebe? 25
/nije uključen mikrofon/
Hvala kolegici Krišto. Otvaram raspravu. Tko se javlja za riječ? Koliko ja vidim nema zainteresiranih za raspravu. Zaključujemo raspravu. Glasujemo o potvrdi Odluke o sudjelovanju policijskih službenika iz BiH u transformiranoj misiji kako su već nabrojane. Pokrećemo proceduru glasovanja. Molim vas glasujte. Nazočno 14 – za 14, protiv niko, uzdržanih niko. Iz Federacije BiH 10 – svi za, iz RS-a 4 – svi za. Postoji i opća i entitetska većina. IKonstatiramo da smo potvrdili Odluku o sudjelovanju policijskih službenika iz BiH u transformiranim misijama, kako smo ih naveli. Hvala vam lijepo. Prelazimo na 14.točku dnevnog reda, Ad. 14. Sporazum o uzajamnoj zaštiti tajnih podataka između Vijeća ministara BiH i Vlade Crne Gore Dobili ste Izvješće Povjerenstva za vanjsku i trgovinsku politiku, carine, promet i veze Doma naroda. Riječ dajem predsjedatelju Povjerenstva, kolegi Bećiroviću ako ima potrebe?
/nije uključen mikrofon/
Hvala. Možda sve nije ostalo sad evidentirano i zapisano, hvala kolegi Bećiroviću. Otvaram raspravu. Tko se javlja za riječ? Koliko vidim nema zainteresiranih za rasprave. Zaključujemo raspravu. Glasujemo o davanju suglasnosti za ratificiranje ovog Sporazuma. Pokrenimo proceduru glasovanja. Rezultati glasovanja: Nazočno 14 – za 14, protiv i uzdržanih 0. Iz Federacije BiH 10 – svi za, iz RS-a 4 – svi za. Postoji i opća i entitetska većina. Konstatiram da smo dali suglasnost za ratificiranje Sporazuma o uzajamnoj zaštiti tajnih podataka između Vijeća ministara BiH i Vlade Crne Gore. Hvala vam lijepo. 26 Prelazimo na točku 15. današnjeg dnevnog reda, Ad. 15. Prijedlog odluke o izmjeni Odluke o imenovanju članova stalnih povjerenstava Doma naroda Parlamentarne skupštine BiH Budući da je gospodin Josip Merdžo bio član Ustavnopravnog povjerenstva Doma naroda, te da je na njegovo mjesto potrebno imenovati novog člana, sastavljen je Prijedlog odluke o izmjeni Odluke o imenovanju članova stalnih povjernstava Doma naroda Parlamentarne skupštine BiH, o kojoj se danas trebamo izjasniti. Otvaramo raspravu o ovom Prijedlogu. Hvala lijepo. Nema niko. Zaključujemo raspravu. Pokrećemo proceduru glasovanja. Nazočno 14 – za 14, protiv i uzdržanih nema. Iz Federacije BiH 10 – svi za, RS-a 4 – svi za. Postoji i opća i entitetska većina. Konstatiram da smo usvojili Odluku o izmjeni Odluke o imenovanju članova stalnih povjerenstava Doma naroda Parlamentarne skuštine BiH i da smo za novog člana Povjerenstva imenovali kolegu Martina Raguža. Idemo na točku 16., Ad. 16. Prijedlog odluke o izmjeni Odluke o izboru članova zajedničkih povjerenstva obaju domova Parlamentarne skupštine BiH